Diari Oficial de la Generalitat Valenciana


Sumari del DOGV 2855, del 24-10-1996 (1996/839665)

RESOLUCIÓ de 26 de juliol de 1996, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme relatiu a l'aprovació definitivament el pla parcial Nou Alfàs del municipi de Pedreguer.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2855

Data del DOGV
:   24-10-1996

Secció del DOGV
:   ALTRES DISPOSICIONS

Número del document
:   1996/839665


Data del document
:   26-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 26 de juliol de 1996, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme relatiu a l'aprovació definitivament el pla parcial Nou Alfàs del municipi de Pedreguer.   
La Comissió Territorial d'Urbanisme, en la sessió del 7 d'abril de 1995, va adoptar l'acord següent acord:  
«Vist l'expedient abans esmentat i basant-nos en els següents:  
Antecedents de fet  
Primer  
L'Ajuntament, en la sessió plenària de 2 de juliol de 1992, va acordar-ne l'aprovació provisional, després de complir els tràmits d'aprovació inicial, el 2 d'abril de 1992, i d'exposició pública, per mitjà dels anuncis publicats en el Butlletí Oficial de la Província, el 22 d'abril de 1992, i en un dels diaris de més difusió provincial, el 25 d'abril de 1992. No s'hi va presentar cap al·legació en contra.  
Segon  
La Comissió Territorial d'Urbanisme, en la sessió del dia 1 de desembre de 1994, va acordar mantenir la suspensió de l'aprovació definitiva de l'expedient de referència fins que s'esmenaren les deficiències indicades en l'acord de la Comissió Territorial d'Urbanisme de 22 de juliol de 1994.  
Tercer  
El 14 de febrer de 1995, l'Ajuntament va presentar una nova documentació que esmenava les objeccions imposades. Aquesta documentació va ser aprovada pel ple municipal el 9 de febrer de 1995.   
Quart  
La documentació està integrada per memòria informativa i justificativa, plànols d'informació i ordenació, ordenances, pla d'etapes i estudi econòmic i financer.  
Cinqué  
La finalitat d'aquest expedient és el desenvolupament d'uns terrenys situats al costat del nucli urbà de Pedreguer, que ocupen una superfície de 31.098 metres quadrats, classificats per les normes subsidiàries vigents com a sòl apte per a urbanitzar d'ús residencial, als quals se'ls assigna una edificabilitat bruta de 1 m2/m2 i una densitat de 41 habtg./ha. Es preveu la construcció de 126 unitats d'habitatges.  
Sisé  
En l'expedient consta l'informe favorable dels serveis tècnics de carreteres de la Conselleria d'Obres Públiques, Urbanisme i Transports.  
Consideracions tecnicojurídiques  
Primera  
La tramitació es considera correcta d'acord amb el que estableixen l'article 116 del text refós de 1992 i els articles del 127 al 130 del Reglament de Planejament, per remissió del 138.2 del text legal abans esmentat.  
Segona  
La documentació està completa de conformitat amb l'article 83.5 del text refós de 1992 i els articles del 57 al 63 del Reglament de Planejament.  
Tercera  
Les determinacions que conté aquest expedient es consideren, en general, correctes, ja que han estat esmenades les deficiències indicades en l'anterior acord de la Comissió. No obstant això, s'haurà de presentar un text refós de la documentació successiva presentada al llarg de la tramitació de l'expedient.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 5 i 15.10 del Reglament dels òrgans Urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals establits, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:  
Aprovar definitivament el Pla Parcial Nou Alfàs del municipi de Pedreguer però supeditar la publicació i, per tant, l'eficàcia d'aquest acord, que es presente un text refós de la successiva documentació presentada al llarg de la tramitació de l'expedient.»  
El president de la Comissió Territorial d'Urbanisme, el 22 de juliol de 1996, va dictar la resolució següent:  
«Vist l'acord adoptat per la Comissió Territorial d'Urbanisme, el 7 d'abril de 1995, pel qual es va aprovar definitivament l'expedient abans esmentat, però se'n supeditava la publicació al compliment de certes condicions, així com la documentació presentada per l'Ajuntament, el 26 de juny de 1996, que compleix tots els punts de l'acord de la Comissió, resolc:  
Ordenar la publicació immediata publicació d'aquest acord d'aprovació definitiva perquè entre en vigor. L'Ajuntament haurà de publicar íntegrament, en el Butlletí Oficial de la Província d'Alacant, les ordenances i normes urbanístiques, perquè vigisquen, d'acord amb el que estableixen l'article 124 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, l'article 70 de la Llei 7/1985, de 2 d'abril, Reguladora de les Bases de Règim Local i l'article 59.4 de la Llei 6/1994, de 15 de novembre, Reguladora de l'Activitat Urbanística. Així mateix, haurà de notificar el contingut de la resolució a tots els interessats que apareguen en l'expedient.  
Contra aquest acord, que no exhaureix la via administrativa, s'hi podrà interposar un recurs ordinari, davant del director general d'Urbanisme i Ordenació Territorial, en el termini d'un mes des de la recepció d'aquesta, segons disposen els articles del 114 al 116 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i l'article 14.2 del Reglament dels òrgans Urbanístics de la Generalitat Valenciana.»  
Alacant, 26 de juliol de 1996.- El president de la Comissió Territorial d'Urbanisme: Fernando Modrego Caballero.